12mR

12mR eli kahdentoista metrin luokka on tunnettu, R-mittasääntöön perustuva klassinen  purjeveneluokka. Ensimmäiset klassiset 12mR-veneet rakennettiin vuonna 1907 ja viimeinen vuonna 1987. Metriluokan 12 veneet tunnetaan ehkä parhaiten niiden käytöstä America's Cupissa vuosina 1958-1987, vaikka 12mR-veneillä on myös kilpailtu olympialaisissa vuosina 1908, 1912 ja 1920. Kaikissa veneissä on sluuppiriki. Veneet itse olivat yleensä 20–23 metriä pitkiä; eivät kaksitoista metriä pitkiä.

R-mittasääntö rajoittaa veneen purjepinta-alaa, vesilinjan pituutta, rungon muotoa ja vapaalaidan korkeutta. Muuten veneen suunnittelu oli rajoittamatonta.

jossa L on veneen vesilinjan pituutta kuvaava luku, F vapaalaidan tehollinen korkeus, d rungon muototekijä ja S purjepinta-ala. Luokan nimi tulee kaavan arvosta, jonka tulee olla 12 metriä.

12mR Americas cupissa 1956-1987

1956–1987 The Twelve-Metre Rule
Kun Americas Cup sodan jälkeisen tauon jälkeen herätettiin henkiin 12-metriset valittiin kilpailuluokaksi, koska 30-luvulla cuppia purjehtineet J-veneet olivat liian kalliita. 20 vuoden tauon jälkeen New York Yacht Club etsi vaihtoehtoja ja vuonna 1956 Henry Sears teki aloitteen 12 metristen puolesta jotka myös valittiin. Ensimmäinen haastaja tuli Englannista joka perinteisesti oli ollut Americas Cupin haastajamaa. Briggs Cunningham, nimeänsa kantavan purjeveneiden heloitusyrityksen omistaja, toimi kipparina voiton Yhdysvalloille varmistaneessa Colombia veneessä. Niiden kolmenkymmenen vuoden aikana jolloin Americas Cup purjehdittiin 12-metrisillä, useat maat haastoivat Yhdysvallat onnistumatta, kunnes 1983 vihdoin Australia II löi Dennis Connerin Liberty-nimisen veneen ja vei voiton koko cupin yli satavuotisessa historiassa pokaalin isäntämaalta. Ruotsalaiset rakensivat 80-luvulla Pelle Pettersonin piirtämän haastajaveneen joka ei kuitenkaan pärjännyt karsintojen alkutaivalta pidemmälle. Myös Suomessa suunniteltiin Helsingfors Segelsällskapetin Hans Groopin johdolla hanketta joka kaatui Australia II voittoon. Kilpailut siirtyivät Australian Perthiin eikä Suomen elinkeinoelämää kiinnostanut tuolloin sponsorinäkyvyys muualla kuin Yhdysvalloissa.* Puuvene-lehti 3/2007 Vanha olympialuokka 12mR on herännyt henkiin

Suomen 12mR veneet kautta aikojen
Suomessa on yksi 12mR vene – Charles E. Nicholsonin 1937 suunnittelema Blue Marlin. Blue Marlinin osti Sloveniasta 2006 Henrik Andersin, jonka venetelakka Red Sky, Kotka on entisöinnyt Blue Marlinia viiden vuoden ajan. Blue Marlinin vesillelasku tapahtui juhannuksena 2014. Veneen alkuperäinen tilaaja oli Charles E. A. Hartridge joka antoi veneen nimeksi "Hurricane".

Suomen ensimmäinen kaksitoistametrinen oli Heatherbell joka  rakennettiin Thomas Glen-Coatsin piirustuksin vuonna 1907. Skotlannista kauppaneuvos, NJKn kommodori Ernst Krogius toi veneen Suomeen vuonna 1909. Vuonna 1912 Krogius miehistöineen voitti veneellään olympiapronssia. Heatherbell oli 1950-luvulla ranskalaisomistuksessa Välimerellä. Vene katosi Lloydsin rekisteristä vuonna 1964. Suomessa, tai suomalaisomistuksessa on runsaan sadan vuoden aikana ollut kahdeksan 12mR venettä.

+ VenePurjenro.Rak.vuosiSuunnittelijaTelakkaAlkup. omistajaSuomal. omistajaMilloin SuomessaMissä nyt?Heatherbell (Teresita)  NA 1907Thomas Glen-Coates Alexander Robertson & Sons Andrew Coats Ernst Krogius1912-1919Kadonnut 1964Ierne (Irene, Natascha)  NA 1911William Fife IIIW.Fife & Son A.F. Sharman-CrawfordErnst Estlander 1913-1914 Gustaf Estlander 1914-19151913-1915Kadonnut 1958Ivanhoe (Aborella)  NA 1910G.A. HealSummers & Payne (Southampton) Alexander Treuberg  A. Nordfors 1918-1919 E. Lorch 1920-1923 1918-1923Kadonnut 1931 (Riigan pursiseurasta)Titania  NA 1910Johan AnckerAnker & JensenRolf NobelRolf Nobel1917-1920Kadonnut 1920Skeaf III (Mary II)  NA1908G. BargActien GesellschaftH.HornE. Lorch1924-?Kadonnut 1934Barcarolle (Heira II)  NA 1919Johan AnckerAnker & JensenOlaf OrvigSergei Belajeff1935-1949Kadonnut 1949Tomahawk Vene purjehti Välimerellä eikä käynyt koskaan käynyt Suomessa, vaikka oli Merenkävijöiden venerekisterissä L-1 (K-13)1936Charles E. NicholsonCamper & Nicholson Ltd Tom SopwithKari Biaudet1982-1986Purjehtii VälimerelläBlue Marlin (Hurricane) FIN-1 (K-10)1937Charles E. NicholsonCamper & Nicholson LtdCharles HartridgeHenrik Andersin2006-NJK,Kotka

Lähteet
 Blue Marlin kotisivut 
 Puuvene-lehti 3/2007 Vanha olympialuokka 12mR on herännyt henkiin

Viitteet

 Aiheesta muualla 

Luokka:Köliveneet
Luokka:Purjehdus